**З А П И С Н И К**

**oд 299-та седница на Судскиот совет на Република Македонија одржана во салата на Судскиот совет на Република Македонија на ден 27.02.2019 година, (среда) со почеток во 10,30 часот**

На седницата присуствуваа: Зоран Караџовски, претседател на Советот, Шемседин Јусуфи-заменик претседател, Киро Здравев, Зоран Теофиловски, Гордана Спиреска, Лорета Горгиева, Сашко Георгиев, и Мирсад Суроји - членови на Советот избрани од редот на судиите и Владе Богданоски, Виолета Богојеска, Селим Адеми и Лидија Каначковиќ- членови на Советот избрани од Собранието на Република Македонија.

Отсутни се: Министерот за правда – Рената Дескоска и Претседателот на Врховен суд на РМ - Јово Вангеловски - членови по функција, уредно поканети.

Записникот го водеше Анита Андоноска –генерален секратар на Судскиот совет на РМ. На седницата присуствуваа: Емилија Николиќ - државен советник во Судскиот совет на РМ, Вера Андрејчин, советник за односи со јавност и Наташа Јаневска - оператор на систем за гласање.

Претседателот на Советот откако констатира дека има потребен кворум за работа, пред да го стави дневниот ред на усвојување и гласање укажа дека третата точка од Дневниот ред нема да се стави на гласање со образложение дека на денешната седница непостојат услови да се расправа по истата поради потребата сите членови на Советот да се запознааат и да ги проучат материјалите поврзани со оваа точка од Дневниот ред.

Отвори расправа по предложениот дневен ред.

За збор се јави **членот на Советот Мирсад Суроји**. Предложи, на местото на повлечената точка како трета точка на Дневен ред да се стави „Делегиерање на судија во Основен суд Скопје 1 Скопје“. Образложи дека станува збор за барање за делегирање на еден судија во Основниот суд Скопје 1 Скопје кое е поднесено на почетокот на месец фебруар со дополнување дека се обезбедени сите услови на денешната седница да се расправа по ова барање, бидејќи согласно законот се обезбедени сите потребни материјали – барање од Основен суд Скопје 1 Скопје, согласност од судијата и согласност од Основен суд Куманово.

**Претседателот на Советот** го прифати предлогот по што отвори расправа по изменетиот предлог Дневен ред со 3-та точка „Делегирање на судија во Основен суд Скопје 1 Скопје“ наместо „Постапување по барање за поведување на постапка за утврдување на одговорност на судија“

Откако констатира дека никој не се јави за збор, го стави на гласање предложениот Дневен ред. По гласањето констатира дека со 11 гласа „За“ и 1 глас „Против“ е усвоен следниот

**Д Н Е В Е Н    Р Е Д**

1. Усвојување на записник од 295-та седница на Судски совет од 30.01.2019 година.
2. Разгледување и оценување на извештаите за работата на судовите за 4-то тромесечије за 2018 година.
3. Донесување на Одлука за времено упатување на еден судија во Основен суд Скопје 1 Скопје.
4. Разно

**Точка 1**

По однос на 1-та точка од Дневниот ред-Усвојување на Записник од 295-та седница на Судскиот совет на Република Македонија од 30.01.2019 година

**Претседателот на Советот** отвори расправа.

Откако констатира дека никој не се јави за збор, записникот го стави на гласање. По гласањето констатира дека записникот е усвоен со 12 гласа „За“, без измени и дополненија.

**Точка 2**

По однос на 2-та точка од Дневниот ред - Разгледување и оценување на извештаите за работата на судовите, за 4-от квартал 2018 година **Претседателот на советот** најнапред му даде збор на **членот на Советот Киро Здравев** во својство на координатор на комисијата.

**Членот на Советот Киро Здравев** укажа дека обврската за изработка на кварталниот извештај произлегува од одредбата од членот 31 став 1 алинеа 15 од Законот на Судски совет на Република Македонија. Појасни дека овој извештај се однесува на работењето на Врховниот суд на РМ, Апелациониот суд Скопје и судовите од неговото подрачје и Апелациониот суд Гостивар и судовите од неговото апелационо подрачје за месеците октомври, ноември и декември 2018 година. Дополни дека извештајот е изработен врз основа на извештаите што се доставени од судовите споредбено со АКМИС системот. Потоа ги изложи извештаите за работата на секој суд поединечно.

По однос на **Врховниот суд на Република Македонија** изложи дека во четвртиот квартал од 2018 година, односно во месеците октомври, ноември и декември 2018 година, во судот по систематизација биле предвидени 25 судии, а биле пополнети 21 судиско место од кои 2 судиски места биле во мирување, така да во овој квартал во Врховниот суд на РМ постапувале вкупно 19 судии. Местата на судските службеници биле пополнети со 50,42 %. Укажа дека во овој квартал во судот електронска достава била извршена во 99 предмети. По однос на предметите наведе дека Врховниот суд на Република Македонија месец октомври 2018 година го започнал со нерешени 1.616 предмети, примил нови 1.253 предмети, вкупно во работа имал 2.869 предмети. Од овој фонд на предмети решени биле 1.445, а останале нерешени 1.424 предмети. Според наведените податоци Врховниот суд на Република Македонија го совладал приливот на предмети и го намалил заостатокот за 192 предмети врз основа на што за четвртиот квартал на 2018 се оценува како ажурен суд.

По однос на **Апелациониот суд Гостивар** **членот на Советот Киро Здравев** наведе дека во четвртиот квартал од 2018 година, односно во месеците октомври, ноември и декември 2018 година, во судот по систематизација биле предвидени 16 судии, а биле пополнети 14 судиски места. Местата на судските службеници пополнети со 25,64 %, со тонско снимање биле одржани 8 расправи, а електронска достава била извршена во 20 предмети.

**Претседателот на Советот** констатира дека седницата ја напушти членот на Советот Зоран Теофиловски.

По однос на предметите наведе дека Апелациониот суд Гостивар месец октомври 2018 година го започнал со нерешени 908 предмети, примил нови 1.170 предмети и вкупно во работа имал 2.078 предмети. Од овој фонд на предмети решени биле 1.564, а останале нерешени 514 предмети. Според наведените податоци Апелациониот суд Гостивар го совладал приливот на предмети и го намалил заостатокот за 394 предмети, врз основа на што за четвртиот квартал на 2018 се оценува како ажурен суд**.**

За судовите од подрачјето на **Апелациониот суд Гостивар** каде спаѓаат Основен суд Гостивар, Основен суд Дебар, Основен суд Кичево и Основен суд Тетово, **членот на Советот Киро Здравев** ги изложи следниве податоци:

По систематизација во судовите од ова апелационо подрачје се предвидени 68 судии, од кои во 4 квартал 2018 година судиската функција ја извршувале 54 судии, што упатува на процентуална пополнетост на судиските места од 79,41 %.

По однос на судските службеници од ова апелационо подрачје по стематизација биле предвидени 555, додека во 4 квартал 2018 година во овие судови работеле 271 судски службеник, што упатува на 48,83 %. пополнетост на овие судови со судски службеници.

Дополни дека во наведениот период во судовите од апелационото подрајче Гостивар биле одржани 1.074 расправи со тонско снимање, кое се вршело континуирано, освен во ОС Тетово каде немало тонско снимање на расправите. По однос на електронската достава на предметите наведе дека истата била извршена во вкупно 301 предмет, со дополнение дека ваков вид достава се практикувала особено во ОС Тетово, ОС Дебар и ОС Кичево, а истата не се спроведувала во ОС Гостивар.

За работата на канцелариите за односи со јавност во судовите наведе дека во четвртиот квартал на 2018 година овие канцеларии постапувале по поднесени барања согласно одредбите од Законот за управување со движењето на предметите во судовите, освен ОС Гостивар и ОС Кичево.

По однос на работењето со стари предмети постари од 3,7 и 10 години за судовите од апелационото подрачје Гостивар наведе дека во четвртиот квартал на 2018 година според резултатите од работењето предност во решавање на предметите имале старите предмети.

По однос на предметите и нивното движење во овој период **членот на Советот Киро Здравев** образложи дека судовите од ова подрачје месец октомври 2018 година го започнале со нерешени 16.135 предмети, во четвртиот квартал на 2018 година примиле нови 20.606 предмети, вкупно во работа имале 36.741 предмети, решиле 26.327 предмети, а нерешени останале 10.414 предмети. Според наведените податоците судовите од подрачјето на Апелациониот суд Гостивар успеале да го совладат приливот на предмети и да го намалат заостатокот за 5.721 предмети, врз основа на што за четвртиот квартал на 2018 сите судови од ова апелационо подрачје се оценуваат како ажурни судови**.**

**Членот на Советот Киро Здравев** пристапи кон изложување на податоците од работењето во 4-от квартал 2018 година за секој суд од **Апелационото подрајче Гостивар** поединечно.

**За Основниот суд Гостивар** ги изложи следниве податоци:

Според доставениот тримесечен извештај кој содржи податоци за работењето на судот за месеците октомври, ноември и декември 2018 година, наведе дека во судот по систематизација биле предвидени 24 судии, работата ја извршувале 19 судии и еден делегиран од друг суд, така да во овој квартал во Основниот суд Гостивар постапувале вкупно 20 судии. Местата на судските службеници биле пополнети со 42,86 %. Укажа дека во овој квартал во судот биле одржани 532 расправи со тонско снимање, а електронска достава на предмети не била спроведена. По однос на предметите наведе дека Основниот суд Гостивар месец октомври 2018 година го започнал со нерешени 8.853 предмети, примил нови 10.035 предмети и вкупно во работа имал 18.888 предмети. Од овој фонд на предмети решени биле 13.456, а останале нерешени 5.432 предмети. Според наведените податоци Основниот суд Гостивар го совладал приливот на предмети и го намалил заостатокот за 3.421 предмет, врз основа на што за четвртиот квартал на 2018 се оценува како ажурен суд.

**Претседателот на Советот** констатира дека на седницата повторно е присутен членот на Советот Зоран Теофиловски .

**За Основниот суд Дебар** ги изложи следниве податоци:

Според доставениот тримесечен извештај кој содржи податоци за работењето на судот за месеците октомври, ноември и декември 2018 година, наведе дека во судот по систематизација биле предвидени 5 судии, од кои биле пополнети 4 судиски места. Местата на судските службеници биле пополнети со 44,19 %. Укажа дека во овој квартал во судот биле одржани 68 расправи со тонско снимање, а електронска достава била извршена во вкупно 182 предмети. По однос на предметите наведе дека Основниот суд Дебар месец октомври 2018 година го започнал со нерешени 405 предмети, примил во работа нови 2.274 предмети и вкупно во работа имал 2.679 предмети. Од овој фонд на предмети решени биле 2.371, а останале нерешени 308 предмети. Според наведените податоци Основниот суд Дебар го совладал приливот на предмети и го намалил заостатокот за 97 предмети, врз основа на што за четвртиот квартал на 2018 се оценува како ажурен суд.

**За Основниот суд Кичево** ги изложи следниве податоци:

Според доставениот тримесечен извештај кој содржи податоци за работењето на судот за месеците октомври, ноември и декември 2018 година, наведе дека во судот по систематизација биле предвидени 13 судии, од кои биле пополнети 9 судиски места. Местата на судските службеници биле пополнети со 44,80 %. Укажа дека во овој квартал во судот биле одржани 474 расправи со тонско снимање, а електронска достава била извршена во вкупно 79 предмети. По однос на предметите наведе дека Основниот суд Кичево месец Октомври 2018 година го започнал со нерешени 1.499 предмети, примил нови 3.271 предмети и вкупно во работа имал 4.770 предмети. Од овој фонд на предмети решени биле 3.726, а останале нерешени 1.044 предмети. Според наведените податоци Основниот суд Кичево го совладал приливот на предмети и го намалил заостатокот за 455 предмети, врз основа на што за четвртиот квартал на 2018 се оценува како ажурен суд.

**За Основниот суд Тетово** ги изложи следниве податоци:

Според доставениот тримесечен извештај кој содржи податоци за работењето на судот за месеците октомври, ноември и декември 2018 година, наведе дека во судот по систематизација биле предвидени 26 судии, од кои биле пополнети 19 судиски места, а на три судии функцијата им била во мирување. Местата на судските службеници биле пополнети со 57,56 %. Укажа дека во овој квартал во судот немало тонско снимање на расправите, а електронска достава била извршена во вкупно 40 предмети. По однос на предметите наведе дека Основниот суд Тетово месец октомври 2018 година го започнал со нерешени 5.378 предмети, примил нови 5.026 предмети и вкупно во работа имал 10.404 предмети. Од овој фонд на предмети решени биле 6.774, останале нерешени 3.630 предмети, а погрешно заведени биле 5 предмети. Според наведените податоци Основниот суд Тетово го совладал приливот на предмети и го намалил заостатокот за 1.748 предмети, врз основа на што за четвртиот квартал на 2018 се оценува како ажурен суд.

По излагањето на судовите од апелационото подрајче Гостивар **членот на Советот Киро Здравев** пристапи кон излагање на податоците **за Апелационен суд Скопје и** судовите од неговото апелационо подрајче.

**За Апелациониот суд Скопје** ги изложи следниве податоци:

Според доставениот тримесечен извештај кој содржи податоци за работењето на судот за месеците октомври, ноември и декември 2018 година, наведе дека во судот по систематизација биле предвидени 52 судии, од кои биле пополнети 40 судиски места, а постапувале вкупно 37 судии. Ова од причини што функцијата на двајца судии е во мирување а еден судија е ново избран. Местата на судските службеници биле пополнети со 53,50 %. Укажа дека во овој квартал во судот тонски се снимале 11 расправи, а електронска достава била извршена во вкупно 72 предмети. По однос на предметите наведе дека Апелациониот суд Скопје месец октомври 2018 година го започнал со нерешени 8.640 предмети, примил нови 4.659 предмети и вкупно во работа имал 13.299 предмети. Од овој фонд на предмети решени биле 4.882, а останале нерешени 8.417 предмети. Според наведените податоци Апелациониот суд Скопје го совладал приливот на предмети и го намалил заостатокот за 223 предмети, врз основа на што за четвртиот квартал на 2018 се оценува како ажурен суд.

За судовите од подрачјето на Апелациониот суд Скопје каде спаѓаат Основен суд Велес, Основен суд Гевгелија, Основен суд Кавадарци, Основен суд Кратово, Основен суд Крива Паланка, Основен суд Куманово, Основен суд Неготино, Основен суд Скопје 1 Скопје и Основен суд Скопје 2 Скопје, **членот на Советот Киро Здравев** ги изложи следниве податоци:

Изложи дека според систематизацијата во судовите од ова апелационо подрачје биле предвидени 236 судии, од кои во четвртиот квартал 2018 година судиската функција ја извршувале 194 судии, што упатува на процентуална пополнетост на судиските места од 82,20 %.

По однос на судските службеници од ова апелационо подрачје наведе дека по систематизација биле предвидени 1.770, додека во четвртиот квартал 2018 година во овие судови работеле 870 судски службеници, што упатува на 49,15 %. пополнетост на овие судови со судски службеници.

Дополни дека во наведениот период во судовите од апелационото подрајче Скопје биле одржани 1.270 расправи со тонско снимање, кое се вршело континуирано, освен во ОС Скопје 1 Скопје каде немало тонско снимање на расправите. По однос на електронската достава на предметите наведе дека истата е извршена во вкупно 3.549 предмети, со дополнение дека ваков вид достава се практикувала во сите судови, освен во Основен суд Кратово.

За работата на канцелариите за односи со јавност во судовите наведе дека во четвртиот квартал на 2018 година овие канцеларии постапувале по поднесени барања согласно одредбите од Законот за управување со движењето на предметите во судовите, освен ОС Гевгелија и ОС Кавадарци.

По однос на работењето со стари предмети постари од 3,7 и 10 години за судовите од апелационото подрачје Скопје наведе дека во четвртиот квартал на 2018 година според резултатите од работењето предност во решавање на предметите имале старите предмети.

По однос на предметите и нивното движење во овој период **членот на Советот Киро Здравев** образложи дека судовите од ова подрачје месец октомври 2018 година го започнале со заостаток од 44.088 нерешени предмети. Во четвртиот квартал на 2018 година примиле нови 54.671 предмети, вкупно во работа имале 98.759 предмети, решиле 57.997 предмети, а останале нерешени 40.762 предмети. Според наведените податоците судовите од подрачјето на Апелациониот суд Скопје успеале да го совладат приливот на предмети и да го намалат заостатокот за 3.326 предмети, врз основа на што за четвртиот квартал на 2018 сите судови од ова апелационо подрачје се оценуваат како ажурни судовиво решавање на предметите**.**

**Членот на Советот Киро Здравев** пристапи кон изложување на податоците од работењето во четвртиот квартал 2018 година за секој суд од **Апелационото подрајче Скопје** поединечно.

**За Основниот суд Велес** ги изложи следниве податоци:

Според доставениот тримесечен извештај кој содржи податоци за работењето на судот за месеците октомври, ноември и декември 2018 година, наведе дека во судот по систематизација биле предвидени 18 судии, од кои биле пополнети 16 судиски места. Местата на судските службеници биле пополнети со 47,41 %. Укажа дека во овој квартал во судот била одржана 301 расправа со тонско снимање, а електронска достава била извршена во вкупно 1.826 предмети. По однос на предметите наведе дека Основниот суд Велес месец октомври 2018 година го започнал со нерешени 2.361 предмети, примил нови 4.293 предмети и вкупно во работа имал 6.654 предмети. Од овој фонд на предмети решени биле 4.557, а нерешени останале 2.097 предмети. Според наведените податоци Основниот суд Велес го совладал приливот на предмети и го намалил заостатокот за 264 предмети, врз основа на што за четвртиот квартал на 2018 се оценува како ажурен суд.

**За Основниот суд Гевгелија** ги изложи следниве податоци:

Според доставениот тримесечен извештај кој содржи податоци за работењето на судот за месеците октомври, ноември и декември 2018 година, наведе дека во судот по систематизација биле предвидени 13 судии, од кои биле пополнети 10 судиски места. Местата на судските службеници биле пополнети со 48,31 %. Укажа дека во овој квартал во судот биле одржани 5 расправи со тонско снимање, а електронска достава била извршена во вкупно 58 предмети. По однос на предметите наведе дека Основниот суд Гевгелија во месец октомври 2018 година го започнал со нерешени 1.033 предмети, примил во работа нови 2.571 предмети и имал вкупно во работа 3.604 предмети. Од овој фонд на предмети решени биле 2.890, а останале нерешени 714 предмети. Според наведените податоци Основниот суд Гевгелија го совладал приливот на предмети и го намалил заостатокот за 319 предмети, врз основа на што за четвртиот квартал на 2018 се оценува како ажурен суд.

**За Основниот суд Кавадарци** ги изложи следниве податоци:

Според доставениот тримесечен извештај кој содржи податоци за работењето на судот за месеците октомври, ноември и декември 2018 година, наведе дека во судот по систематизација биле предвидени 10 судии, од кои биле пополнети 7 судиски места. Местата на судските службеници биле пополнети со 48,19 %. Укажа дека во овој квартал во судот биле одржани 3 расправи со тонско снимање, а електронска достава била извршена во вкупно 399 предмети. По однос на предметите наведе дека Основниот суд Велес месец октомври 2018 година го започнал со нерешени 1.197 предмети, примил нови 2.517 предмети и вкупно во работа имал 3.714 предмети. Од овој фонд на предмети решени биле 2.652, а останале нерешени 1.062 предмети. Според наведените податоци Основниот суд Кавадарци го совладал приливот на предмети и го намалил заостатокот за 135 предмети, врз основа на што за четвртиот квартал на 2018 се оценува како ажурен суд.

**За Основниот суд Кратово** ги изложи следниве податоци:

Според доставениот тримесечен извештај кој содржи податоци за работењето на судот за месеците октомври, ноември и декември 2018 година, наведе дека во судот по систематизација биле предвидени 3 судиски места кои биле пополнети. Местата на судските службеници биле пополнети со 44,23 %. Укажа дека во овој квартал во судот биле одржани 25 расправи со тонско снимање, а електронска достава не била вршена По однос на предметите наведе дека Основниот суд Кратово месец октомври 2018 година го започнал со нерешени нерешени 186 предмети, примил нови 544 предмети и вкупно во работа имал 730 предмети. Од овој фонд на предмети решени биле 574, а останале нерешени 156 предмети. Според наведените податоци Основниот суд Кратово го совладал приливот на предмети и го намалил заостатокот за 30 предмети, врз основа на што за четвртиот квартал на 2018 се оценува како ажурен суд.

**За Основниот суд Крива Паланка** ги изложи следниве податоци:

Според доставениот тримесечен извештај кој содржи податоци за работењето на судот за месеците октомври, ноември и декември 2018 година, наведе дека во судот по систематизација биле предвидени 6 судиски места од кои пополнети биле 5 бидејќи 1 судија бил делегиран во друг суд. Местата на судските службеници биле пополнети со 42,55 %. Укажа дека во овој квартал во судот биле одржани 86 расправи со тонско снимање, а електронска достава била извршена во вкупно 41 предмет. По однос на предметите наведе дека Основниот суд Крива Паланка месец октомври 2018 година го започнал со нерешени 1.192 предмети, примил нови 1.382 предмети и вкупно во работа имал 2.574 предмети. Од овој фонд на предмети решени биле 1.435, а нерешени останале 1.139 предмети. Според наведените податоци Основниот суд Крива Паланка го совладал приливот на предмети и го намалил заостатокот за 53 предмети, врз основа на што за четвртиот квартал на 2018 се оценува како ажурен суд.

**За Основниот суд Куманово** ги изложи следниве податоци:

Според доставениот тримесечен извештај кој содржи податоци за работењето на судот за месеците октомври, ноември и декември 2018 година, наведе дека во судот по систематизација биле предвидени 34 судиски места од кои пополнети биле 26, а постапувале 24 судии, бидејќи 1 судија бил делегиран во друг суд, а 1 судија времено одалечен од вршење на судиска функција. Местата на судските службеници биле пополнети со 48,29 %. Укажа дека во овој квартал во судот биле одржани 111 расправи со тонско снимање, а електронска достава била извршена во вкупно 486 предмети. По однос на предметите наведе дека Основниот суд Куманово месец октомври 2018 година го започнал со нерешени 4.911 предмети, примил нови 8.647 предмети и вкупно во работа имал 13.558 предмети. Од овој фонд на предмети решени биле 8.974, а нерешени останале 4.584 предмети. Според наведените податоци Основниот суд Куманово го совладал приливот на предмети и го намалил заостатокот за 327 предмети, врз основа на што за четвртиот квартал на 2018 година се оценува како ажурен суд.

**За Основниот суд Неготино** ги изложи следниве податоци:

Според доставениот тримесечен извештај кој содржи податоци за работењето на судот за месеците октомври, ноември и декември 2018 година, наведе дека во судот по систематизација биле предвидени 5 судиски места кои биле пополнети. Местата на судските службеници биле пополнети со 26,92 %. Укажа дека во овој квартал во судот биле одржани 35 расправи со тонско снимање, а електронска достава била извршена во вкупно 50 предмети. По однос на предметите наведе дека Основниот суд Куманово месец октомври 2018 година го започнал со нерешени 1.823 предмети, примил нови 1.153 предмети и вкупно во работа имал 2.976 предмети. Од овој фонд на предмети решени биле 1.581, а нерешени останале 1.395 предмети. Според наведените податоци Основниот суд Неготино го совладал приливот на предмети и го намалил заостатокот за 428 предмети, врз основа на што за четвртиот квартал на 2018 се оценува како ажурен суд.

**За Основниот суд Скопје 1 Скопје** ги изложи следниве податоци:

Според доставениот тримесечен извештај кој содржи податоци за работењето на судот за месеците октомври, ноември и декември 2018 година, наведе дека во судот по систематизација биле предвидени 70 судиски места од кои 56 места биле пополнети, а реално судиската функција ја обавувале 51 судија. Ова од причини што функцијата им мирувала на 2 судии, 1 судија бил делегиран во друг суд, а 2 судии биле суспендирани. Местата на судските службеници биле пополнети со 56,20 %. Укажа дека во Основен суд Скопје 1 Скопје во овој квартал не се применувало тонско снимање на расправите, а електронска достава била извршена во вкупно 164 предмети. По однос на предметите наведе дека Основниот суд Скопје 1 Скопје месец октомври 2018 година го започнал со нерешени 18.368 предмети, примил нови 23.748 предмети и вкупно во работа имал 42.116 предмети. Од овој фонд на предмети решени биле 24.634 предмети, нерешени останале 17.482 предмети, а погрешно биле заведени 4 предмети Според наведените податоци Основниот суд Скопје 1 Скопје го совладал приливот на предмети и го намалил заостатокот за 886 предмети, врз основа на што за четвртиот квартал на 2018 се оценува како ажурен суд.

**За Основниот суд Скопје 2 Скопје** ги изложи следниве податоци:

Според доставениот тримесечен извештај кој содржи податоци за работењето на судот за месеците октомври, ноември и декември 2018 година, наведе дека во судот по систематизација биле предвидени 77 судиски места од кои 65 места биле пополнети, а реално судиската функција ја обавувале 68 судии бидејќи во судот работеле и 3 судии делегирани од други судови. Местата на судските службеници биле пополнети со 47,26 %. Укажа дека тонски биле снимани 704 расправи, а електронска достава била извршена во вкупно 525 предмети. По однос на предметите наведе дека Основниот суд Скопје 2 Скопје месец октомври 2018 година го започнал со нерешени 13.017 предмети, примил нови 9.816 предмети и вкупно во работа имал 22.833 предмети. Од овој фонд на предмети решени биле 10.700, а нерешени останале 12.133 предмети. Погрешно заведени предмети биле 25. Според наведените податоци Основниот суд Скопје 2 Скопје го совладал приливот на предмети и го намалил заостатокот за 884 предмети, врз основа на што за четвртиот квартал на 2018 се оценува како ажурен суд.

**Претседателот на советот** по излагањето на Извештајот за Апелационите судови Скопје и Гостивар и судовите од нивните апелациони подрачја укажа декакај судовите е забележлива разлика во електронската достава на поштата, а кај два суда,Основен суд Кратово и Основен суд Гостивар видно е дека електронска достава воопшто не се спроведува. Од овие причини од координаторите на судовите побара да направат анализа со цел да се утврдат причините кои во одредени судови придонеле да нема електронска достава. Исто така, предложи да се направат разговори со Претседателите на судовите по однос на ова прашање со цел во текот на оваа година да се започне со примена на електронската достава. Дополни дека со воведување на ваков вид достава трошоците на судовите би се намалувале, бидејќи сегашната состојба на недоволно користење на електронската достава наместо до намалување доведува до зголемување на трошоците од Судскиот буџет. По однос на тонското снимање наведе дека проблемот е имплициран од недостатокот на средства чиј недостаток оневозможува комплетно опремување на сите судници со техника неопходна за реализација на тонски снимања.

Отвари дискусија за Извештаите изложени од **членот на Советот Киро Здравев.**

**Членот на Советот Владе Богданоски** се осврна на пополнетоста на работните места на судската администрација во судовите. Наведе дека процентуалната пополнетост на работните места на судската администација се движи од 40% до 30% во одредени судови. Според него во извештаите нема податоци дали Претседателите на судовите имаат побарано пополнување на бројот на судската администрација, ниту пак се наведени причините поради кои не се зголемува бројот на судската администрација и дали причина за тоа е недостатокот на предвидени сретсва во буџетот. Смета дека од страна на Судскиот совет на Претседателите на судовите треба да им се укаже во извештаите што ги доставуваат до Советот да ја наведат и причината поради која не е пополнет бројот на судската администрација и колку администрација им е потребна. Ова прашање според него се споменува при секое разгледување на извештаите, но нема решение.

**Член на Советот Селим Адеми** смета дека Советот тримесечните извештаи ги разгледува и оценува само по однос на предметите, примени и решени. Смета дека доколку извештаите се разгледуваат и во делот на пополнување на судската служба, тонското снимање и електронската достава тогаш 80% од судовите ќе бидат неажурни. Укажа дека во извештајот што ќе го презентира ажурноста на судовите за последните три месеци од 2018 година е ценета само од аспект на предметите - примени и решени. Како дилема го постави прашањето дали ажурноста на судот се цени само според бројот на предмети или генерално.

**Претседател на Советот** појасни дека ажурноста зависи од решениот прилив на предмети.

**Членот на Советот Владе Богданоски с**мета дека извештајот не се однесува само за предметите, туку на сите елементи што се дадени во него и затоа секој координатор треба подлабоко да ги анализира тие елементи и да се утврдат причините за недостатоци во областите во кои се присутни.

**Претседател на Советот** укажа дека извештаите судовите ги изготвуваат на соодветен образац кој им е доставен од Советот. Извештаите од сите судови Советот ги има на увид и може да се читаат сите податоци наведени во истите. По однос на вработувањата кажа дека процесот на пополнување на работни места на неопределено време е започнат со измената на Законот за судска служба, но не може веднаш да ефектуира. Проблемот со судската служба е во тоа што во некои судови има поголема пополнетост на службата од реалните потреби на судот, во некои судови помала пополнетост особено со стручен кадар. Според ваквата состојба како најгорлив проблем се јавува неправилната распореденост, а не немањето на финансиски сретства за вработување. Нагласи дека ова прашање ќе се дискутира и во иднина.

**Членот на Совеот Киро Здравев** наведе дека ова прашање треба да се разгледува од координаторите на судовите и Претседателите на судовите заедно. Координаторите задолжени за определени судови не треба да ја следат само пополнетоста на систематизација по однос на судиските места, туку и по однос на судската служба. Смета дека во врска со проблемот на вработувањата на судски службеници треба да се покаже поголема проактивност од страна на Претседателите на судовите, истите да бараат таму каде што нема доволно кадар да се пополни при што воедно да остварат координација и со Судско буџетскиот совет за да се види дали има или нема средства.

Според **членот на Советот Владе Богдановски** податокот дека во Вишиот Управен суд има само еден стручен соработник е доволен показател дека треба нешто да се превземе. Нагласи дека ова прашање постојано се изнесува како проблем, но не се решава.

**Членот на Советот Зоран Теофиловски** постави дилема по однос на тонското снимање кое е законска обврска на судовите. Според него нејасно е од кои причини Основен суд Дебар со само 4 судии има 68 тонски снимања, а Основниот суд Скопје 1 Скопје и Основниот суд Тетово немаат ниту едно тонското снимање. Побара членовите на Советот надлежни за овие судови да направат увид и да утврдат од кои причини нема тонско снимање во овие судови.

**Претседателот на Советот** наведе дека по однос на прашањата за тонко снимање и електронска достава на предмети потребно е да се вршат посети на судовите. Смета дека секој координатор на суд може да изготви извештај по однос на овие прашања и врз основа на кој може да се пристапи кон согледување на причините за ваквата состојба.

**Членот на Советот Мирсад Сурои к**ако координатор за Основен суд Скопје 1 Скопје укажа дека следната недела кога ќе се прави посета на овој суд ќе се проверат и овие состојби.

**Членот на Советот Сашко Георгиев** истотака укажа дека **к**ако координатор на Основен суд Тетово и Основен суд Кратово во кои нема електронска достава и тонско снимање планира да направа посета и да ги утврди причините за ваквата состојба.

**Членот на Советот Шемседин Јусуфи** наведе дека во Основниот суд Тетово има технички проблеми со системот за снимање, поради тоа причина што не се снимаат судењата, не се судиите, туку тоа што нема услови за снимање,

**Претседателот на Советот** констатира дека седницата ја напуштија членот на Советот Мирсад Суроји и Заменик претседателот на Советот Шемседин Јусуфи .

По однос на Основниот суд Тетово **членот на Советот Киро Здравев** дополни дека од Претседателот на судот има сознанија дека во овој суд од страна на Претседателот се преземени сите потребни дејствија со цел да се обезбедат услови за тонско снимање, но тоа не го дозволува инсталацијата која е многу стара. За да може да се санира состојбата и да се обезбеди тонско снимање во Основен суд Тетово потребно е да се направи проект и да се издвојат средства од Судско буџетскиот совет.

**Претседателот на Советот** констатира дека на седницата повторно е присутен Заменик претседателот на Советот Шемседин Јусуфи.

Со оглед да никој друг не се јави за збор Претседателот на Советот Извештајот за работата на Врховниот суд на РМ, Апелациониот суд Скопје и судовите од неговото апелационо подрачје и Апелациониот суд Гостивар и судовите од неговото апелационо подрачје за четвртиот квартал од 2018 година ги стави на гласање

По гласањето констатира дека со 11 гласа „За“ извештаите за работа на погоре наведените судови за четвртиот квартал на 2018 година се разгледани и оценети од страна на Судскиот совет на и е донесена следната

**О Д Л У К А**

Судскиот совет на Република Македонија ги разгледа извештаите за работата на Врховниот суд на РМ, Апелациониот суд Скопје и судовите од неговото апелационо подрачје и Апелациониот суд Гостивар и судовите од неговото апелационо подрачје за четвртиот квартал од 2018 година

**Претседателот на Советот** му даде збор на **членот на Советот Селим Адеми** како член на Комисијата за работата на Вишиот Управен суд, Управниот суд, Апелационен суд Битола и основните судови од неговото подрачје и Апелационен суд Штип и судовите од неговото подрачје,

**Членот на Советот Селим Адеми** наведе дека согласно член 31 став 1 алинеа 15 од Законот за Судски совет на РМ според кој Советот ги разгледува и оценува тримесечните извештаи за работа на судовите во своето излагањеќе се осврне на Извештајот за работата на Вишиот Управен суд, Управниот суд, Апелациониот суд Битола и основните судови од неговото подрачје и Апелациониот суд Штип и судовите од неговото подрачје.

По однос на **Вишиот управен суд** изложи дека во четвртиот квартал од 2018 година, односно во месеците октомври, ноември и декември 2018 година, во судот по систематизација биле предвидени 13 судии, а постапувале 11 судии од причини што 1 судиско место е во мирување, а 1 судија бил избран во ноември 2018 година. Местата на судските службеници биле пополнети со 22,64%. По однос на предметите наведе дека Вишиот управен суд месец октомври 2018 година го започнал со нерешени 1.097 предмети, примил нови 1.195 предмети и во работа имал вкупно 2.292 предмети. Од овој фонд на предмети решени биле 1.416, нерешени останале 876 предмети, а погрешно заведени предмети во овој квартал немало. Според наведените податоци Вишиот управен суд го совладал приливот на предмети и го намалил заостатокот за 221 предмет, врз основа на што за четвртиот квартал на 2018 се оценува како ажурен суд.

За **Управниот суд** изложи дека во четвртиот квартал од 2018 година, односно во месеците октомври, ноември и декември 2018 година, во судот по систематизација биле предвидени 33 судии, а постапувале 31 судија. Местата на судските службеници биле пополнети со 51,49 %. Укажа дека електронска достава била извршена во 314 предмети. По однос на предметите наведе дека Управниот суд месец октомври 2018 година го започнал со нерешени 6.934 предмети, примил во работа нови 2.566 предмети и имал вкупно 9.500 предмети во работа. Од овој фонд на предмети решени биле 3.314, а нерешени останале 6.186 предмети. Според наведените податоци Управниот суд го совладал приливот на предмети и го намалил заостатокот за 748 предмети, врз основа на што за четвртиот квартал на 2018 се оценува како ажурен суд.

**Членот на Советот Селим Адеми** за Апелациониот суд Битола ги изложи следниве податоци:

Според доставениот тримесечен извештај кој содржи податоци за работењето на судот за месеците октомври, ноември и декември 2018 година во судот по систематизација биле предвидени 25 судии, а постапувале 21 судија. Местата на судските службеници биле пополнети со 55,21 %. Укажа дека во овој квартал во судот тонски снимани биле 9 расправи, а електронска достава била извршена во 20 предмети. По однос на предметите наведе дека Апелациониот суд Битола месец октомври 2018 година го започнал со нерешени 879 предмети, примил нови 1.585 предмети, а во работа имал вкупно 2.464 предмети. Од овој фонд на предмети решени биле 1.933, а останале нерешени 531 предмети. Според наведените податоци Апелациониот суд Битола го совладал приливот на предмети и го намалил заостатокот за 348 предмети, врз основа на што за четвртиот квартал на 2018 се оценува како ажурен суд.

**Претседателот на Советот** констатира дека седницата ја напушти членот на Советот Киро Здравев.

За судовите од подрачјето на Апелациониот суд Битола каде спаѓаат Основен суд Битола, Основен суд Крушево, Основен суд Охрид Основен суд Прилеп, Основен суд Ресен и Основен суд Струга, **членот на Советот Селим Адеми** ги изложи следниве податоци:

По систематизација во судовите од ова апелационо подрачје во четвртиот квартал 2018 година биле предвидени 83 судии од кои судиската функција ја извршувале 66 судии, што упатува на процентуална пополнетост на судиските места од 79,52 %.

По однос на судските службеници од ова апелационо подрачје по систематизација биле предвидени 570, додека во четвртиот квартал 2018 година во овие судови работеле 363 судски службеници, што упатува на 63,68 % пополнетост на овие судови со судски службеници.

Дополни дека во наведениот период во судовите од апелационото подрајче Битола биле одржани 1.543 расправи со тонско снимање, кое се вршело континуирано, во сите судови. По однос на електронската достава на предметите наведе дека истата е извршена во вкупно 2.359 предмети, со дополнение дека ваков вид достава се практикувала во сите судови од ова апелационо подрачје, освен во Основниот суд Прилеп каде во овој квартал не е вршена електронска достава на предметите.

За работата на канцелариите за односи со јавност во судовите наведе дека во четвртиот квартал на 2018 година овие канцеларии постапувале по поднесени барања согласно одредбите од Законот за управување со движењето на предметите во судовите, освен ОС Охрид и ОС Ресен.

По однос на работењето со стари предмети постари од 3,7 и 10 години за судовите од апелационото подрачје Битола наведе дека во четвртиот квартал на 2018 година според резултатите од работењето предност во решавање на предметите имале старите предмети.

По однос на предметите и нивното движење во овој период **членот на Советот Селим Адеми** образложи дека судовите од ова подрачје месец октомври 2018 година го започнале со нерешени 13.974 предмети, во четвртиот квартал на 2018 година примиле нови 19.375 предмети, вкупно во работа имале 33.349 предмети, решиле 20.584 предмети, а нерешени останале 12.765 предмети. Според наведените податоците судовите од подрачјето на Апелациониот суд Битола успеале да го совладат приливот на предмети и да го намалат заостатокот за 1.209 предмети, врз основа на што за четвртиот квартал на 2018 сите судови се оценуваат како ажурни судови**.**

**Членот на Советот Селим Адеми** пристапи кон изложување на податоците од работењето во четвртиот квартал 2018 година за секој суд од **Апелационото подрајче Битола** поединечно.

За **Основниот суд Битола** ги изложи следниве податоци:

Според доставениот тримесечен извештај кој содржи податоци за работењето на судот за месеците октомври, ноември и декември 2018 година, наведе дека во судот по систематизација биле предвидени 25 судии, пополнети биле 19 места, а постапувале 18 судии од причини што едно судиско место било во мирување. Местата на судските службеници биле пополнети со 77,36 %. Укажа дека во овој квартал во судот биле одржани 62 расправи со тонско снимање, а електронска достава била спроведена во 568 предмети. По однос на предметите наведе дека Основниот суд Битола месец октомври 2018 година го започнал со нерешени 3.617 предмети, примил нови 5.891 предмети и во работа имал вкупно 9.508 предмети. Од овој фонд на предмети решени биле 6.484, нерешени останале 3.024 предмети а погрешно заведени биле 11 предмети. Според наведените податоци Основниот суд Битола го совладал приливот на предмети и го намалил заостатокот за 593 предмети, врз основа на што за четвртиот квартал на 2018 се оценува како ажурен суд.

За **Основниот суд Крушево** ги изложи следниве податоци:

Според доставениот тримесечен извештај кој содржи податоци за работењето на судот за месеците октомври, ноември и декември 2018 година, наведе дека во судот по систематизација биле предвидени 3 судии, пополнети биле 2 места, а постапувале 3 судии поради делегирање на 1 судија од друг суд. Местата на судските службеници биле пополнети со 61,54 %. Укажа дека во овој квартал во судот биле одржани 24 расправи со тонско снимање, а електронска достава била спроведена во 15 предмети. По однос на предметите наведе дека Основниот суд Крушево месец октомври 2018 година го започнал со нерешени 234 предмети, примил нови 428 предмети и во работа имал вкупно 662 предмети. Од овој фонд на предмети решени биле 455, а останале нерешени 207 предмети. Според наведените податоци Основниот суд Крушево го совладал приливот на предмети и го намалил заостатокот за 27 предмети, врз основа на што за четвртиот квартал на 2018 се оценува како ажурен суд.

За **Основниот суд Охрид** ги изложи следниве податоци:

Според доставениот тримесечен извештај кој содржи податоци за работењето на судот за месеците октомври, ноември и декември 2018 година, наведе дека во судот по систематизација биле предвидени 18 судии, пополнети биле 16 судиски места, а постапувале 17 судии поради делегирање на 1 судија од друг суд. Местата на судските службеници биле пополнети со 67,26 %. Укажа дека во овој квартал во судот биле одржани 494 расправи со тонско снимање, а електронска достава била спроведена во 1.235 предмети. По однос на предметите наведе дека Основниот суд Охрид месец октомври 2018 година го започнал со нерешени 4.152 предмети, примил нови 4.014 предмети и во работа имал 8.166 предмети. Од овој фонд на предмети решени биле 4.041 предмет, нерешени останале 4.125 предмети, а погрешно заведени биле 3 предмети. Според наведените податоци Основниот суд Охрид го совладал приливот на предмети и го намалил заостатокот за 27 предмети,врз основа на што за четвртиот квартал на 2018 се оценува како ажурен суд.

За **Основниот суд Прилеп** ги изложи следниве податоци:

Според доставениот тримесечен извештај кој содржи податоци за работењето на судот за месеците октомври, ноември и декември 2018 година, наведе дека во судот по систематизација биле предвидени 18, пополнети биле 14 судиски места, а постапувале 13 судии поради мирување на 1 судиса функција. Местата на судските службеници биле пополнети со 61,21 %. Укажа дека во овој квартал во судот биле одржани 541 расправа со тонско снимање, а електронска достава на предмети не била спроведена. По однос на предметите наведе дека Основниот суд Прилеп месец октомври 2018 година го започнал со нерешени 3.014 предмети, примил нови 4.578 предмети и во работа вкупно имал 7.592 предмети. Од овој фонд на предмети решени биле 4.729, а останале нерешени 2.863 предмети. Според наведените податоци Основниот суд Прилеп го совладал приливот на предмети и го намалил заостатокот за 151 предмет, врз основа на што за четвртиот квартал на 2018 се оценува како ажурен суд.

За **Основниот суд Ресен** ги изложи следниве податоци:

Според доставениот тримесечен извештај кој содржи податоци за работењето на судот за месеците октомври, ноември и декември 2018 година, наведе дека во судот по систематизација биле предвидени 4, а пополнети 3 судиски места. Местата на судските службеници биле пополнети со 52,78 %. Укажа дека во овој квартал во судот биле одржани 61 расправа со тонско снимање, а електронска достава била спроведена во 78 предмети. По однос на предметите наведе дека Основниот суд Ресен месец октомври 2018 година го започнал со нерешени 751 предмет, примил нови 915 предмети и вкупно во работа имал 1.666 предмети. Од овој фонд на предмети решени биле 1.239 а останале нерешени 427 предмети. Според наведените податоци Основниот суд Ресен го совладал приливот на предмети и го намалил заостатокот за 324 предмети, врз основа на што за четвртиот квартал на 2018 се оценува како ажурен суд.

**Претседателот на Советот** констатира дека на седницата повторно е присутен членот на Советот Мирсад Суроји .

За **Основниот суд Струга** ги изложи следниве податоци:

Според доставениот тримесечен извештај кој содржи податоци за работењето на судот за месеците октомври, ноември и декември 2018 година, наведе дека во судот по систематизација биле предвидени 15, пополнети биле 12 судиски места, а постапувале 11 судии поради делгирање на 1 судија во друг суд. Местата на судските службеници биле пополнети со 48,33 %. Укажа дека во овој квартал во судот биле одржани 361 расправи со тонско снимање, а електронска достава била спроведена во 463 предмети. По однос на предметите наведе дека Основниот суд Струга месец октомври 2018 година го започнал со нерешени 2.206 предмети, примил нови 3.549 предмети и имал вкупно во работа 5.755 предмети. Од овој фонд на предмети решени биле 3.636, а останале нерешени 2.119 предмети. Според наведените податоци Основниот суд Струга го совладал приливот на предмети и го намалил заостатокот за 87 предмети, врз основа на што за четвртиот квартал на 2018 се оценува како ажурен суд.

За **Апелациониот суд Штип** ги изложи следниве податоци:

Според доставениот тримесечен извештај кој содржи податоци за работењето на судот за месеците октомври, ноември и декември 2018 година, наведе дека во судот по систематизација биле предвидени 16 судии, од кои биле пополнети 14 судиски места, а постапувале само 12 судии поради мирување на функцијата на двајца судии. Местата на судските службеници биле пополнети со 52,24 %. Укажа дека во овој квартал во судот немало тонско снимање на расправи, а електронска достава била извршена во вкупно 78 предмети. По однос на предметите наведе дека Апелациониот суд Штип месец октомври 2018 година го започнал со нерешени 374 предмети, примил нови 1.280 предмети и во работа вкупно имал 1.654 предмети. Од овој фонд на предмети решени биле 1.345, а останале нерешени 309 предмети. Според наведените податоци Апелациониот суд Штип го совладал приливот на предмети и го намалил заостатокот за 65 предмети, врз основа на што за четвртиот квартал на 2018 се оценува како ажурен суд.

За судовите од подрачјето на **Апелациониот суд Штип**  каде спаѓаат Основниот суд Берово, Основниот суд Виница, Основниот суд Делчево, Основниот суд Кочани, Основниот суд Радовиш**,** Основниот суд Свети Николе, Основниот суд Струмица и Основниот суд Штип **членот на Советот Селим Адеми** ги изложи следниве податоци:

По систематизација во судовите од ова апелационо подрачје биле предвидени 69 судии, од кои во четвртиот квартал 2018 година судиската функција ја извршувале 49 судии, што упатува на процентуална пополнетост на судиските места од 71,01 %.

По однос на судските службеници од ова апелационо подрачје по систематизација биле предвидени 540, додека во четвртиот квартал 2018 година во овие судови работеле 305 судски службеници, што упатува на 56,48 %. пополнетост на овие судови со судски службеници.

Дополни дека во наведениот период во судовите од апелационото подрајче Штип биле одржани 359 расправи со тонско снимање, кое се вршело континуирано, освен во ОС Радовиш и ОС Делчево каде немало тонско снимање на расправите. По однос на електронската достава на предметите наведе дека истата е извршена во вкупно 2.406 предмети, која се практикува во сите судови од ова апелационо подрачје.

За работата на канцелариите за односи со јавност во судовите наведе дека во четвртиот квартал на 2018 година овие канцеларии постапувале по поднесени барања согласно одредбите од Законот за управување со движењето на предметите во судовите, освен ОС Штип и ОС Виница.

По однос на работењето со стари предмети постари од 3,7 и 10 години за судовите од апелационото подрачје Штип наведе дека во четвртиот квартал на 2018 година според резултатите од работењето предност во решавање на предметите имале старите предмети.

По однос на предметите и нивното движење во овој период членот на Советот Селим Адеми образложи дека судовите од ова подрачје во месец октомври 2018 година имале заостаток од нерешени 10.399 предмети. Во четвртиот квартал на 2018 година примиле нови 19.057 предмети, вкупно во работа имале 29.456 предмети, решиле 20.046 предмети, а нерешени останале 9.410 предмети. Судовите на подрачјето на Апелациониот суд Штип успеале да го совладат приливот на предмети и да го намалат заостатокот за 989 предмети на ниво на апелационото подрачје. Спред наведените податоци сите судови од апелационото подрачје Штип, освен Основниот суд Кочани се оценуваат како ажурни судовиво решавање на предметите**.** Што се однесува до Основниот суд Кочани, **членот на Советот Селим Адеми** појасни дека овој суд се оценува какао неажурен суд поради зголемување на заостатокот за 40 предмети.

**Членот на Советот Селим Адеми** пристапи кон изложување на податоците од работењето во четвртиот квартал 2018 година за секој суд од **Апелационото подрајче Штип** поединечно.

За **Основниот суд Берово** ги изложи следниве податоци:

Според доставениот тримесечен извештај кој содржи податоци за работењето на судот за месеците октомври, ноември и декември 2018 година, наведе дека во судот по систематизација биле предвидени 3, а пополнето било само 1 судиско место. Појасни дека со делегирање на 2 судии од други судови во овој квартал во судот постапувале вкупно 3 судии. Местата на судските службеници биле пополнети со 55,81 %. Укажа дека во овој квартал во судот биле одржани 3 расправи со тонско снимање, а електронска достава била спроведена во 96 предмети. По однос на предметите наведе дека Основниот суд Берово месец октомври 2018 година го започнал со нерешени 836 предмети, примил во работа нови 881 предмет и имал вкупно во работа 1.717 предмети. Од овој фонд на предмети решени биле 961 предмет, а останале нерешени 756 предмети. Според наведените податоци Основниот суд Берово го совладал приливот на предмети и го намалил заостатокот за 80 предмети, врз основа на што за четвртиот квартал на 2018 се оценува како ажурен суд.

За **Основниот суд Виница** ги изложи следниве податоци:

Според доставениот тримесечен извештај кој содржи податоци за работењето на судот за месеците октомври, ноември и декември 2018 година, наведе дека во судот по систематизација биле предвидени 3, а пополнето само 1 судиско место. Дополни дека со делегирање на 1 судија од друг суд во овој квартал во судот постапувале вкупно 2 судии. Местата на судските службеници биле пополнети со 52,50 %. Укажа дека во овој квартал во судот биле одржани 4 расправи со тонско снимање, а електронска достава била спроведена во 123 предмети. По однос на предметите наведе дека Основниот суд Виница месец октомври 2018 година го започнал со нерешени 429 предмети, примил нови 895 предмети и имал вкупно во работа 1.324 предмети. Од овој фонд на предмети решени биле 983 предмети, а нерешени останале 341 предмет. Според наведените податоци Основниот суд Виница го совладал приливот на предмети и го намалил заостатокот за 88 предмети, врз основа на што за четвртиот квартал на 2018 се оценува како ажурен суд.

За **Основниот суд Делчево** ги изложи следниве податоци:

Според доставениот тримесечен извештај кој содржи податоци за работењето на судот за месеците октомври, ноември и декември 2018 година, наведе дека во судот по систематизација биле предвидени 4, а пополнето само 1 судиско место. Појасни дека со делегирање на 1 судија од друг суд во овој квартал во судот постапувале вкупно 2 судии. Местата на судските службеници биле пополнети со 56,86 %. Укажа дека во овој квартал во судот немало тонско снимање на расправите, а електронска достава била спроведена во 81 предмет. По однос на предметите наведе дека Основниот суд Делчево месец октомври Јули 2018 година го започнал со нерешени 686 предмети, примил нови 1.337 предмети и во работа вкупно имал 2.023 предмети. Од овој фонд на предмети решени биле 1.348, а останале нерешени 675 предмети. Според наведените податоци Основниот суд Делчево го совладал приливот на предмети и го намалил заостатокот за 11 предмети, врз основа на што за четвртиот квартал на 2018 се оценува како ажурен суд.

За **Основниот суд Кочани** ги изложи следниве податоци:

Според доставениот тримесечен извештај кој содржи податоци за работењето на судот за месеците октомври, ноември и декември 2018 година, наведе дека во судот по систематизација биле предвидени 10, пополнети 9 судиски места, а постапувале само 7 судии поради делегирање на 2 судии во друг суд. Местата на судските службеници биле пополнети со 59,49 %. Укажа дека во овој квартал во судот тонски биле снимани 216 расправи, а електронска достава била спроведена во 357 предмети. По однос на предметите наведе дека Основниот суд Кочани месец октомври 2018 година го започнал со нерешени 1.885 предмети, примил нови 3.334 предмети и во работа вкупно имал 5.219 предмети. Од овој фонд на предмети решени биле 3.294, а останале нерешени 1.925 предмети. Според наведените податоци Основниот суд Кочани не го совладал приливот на предмети и го зголемил заостатокот за 40 предмети, врз основа на што за четвртиот квартал на 2018 се оценува како **неажурен** суд.

За **Основниот суд Радовиш** ги изложи следниве податоци:

Според доставениот тримесечен извештај кој содржи податоци за работењето на судот за месеците октомври, ноември и декември 2018 година, наведе дека во судот по систематизација биле предвидени 6, пополнети 5 судиски места, а постапувале само 4 судии поради мирување на судиската функција на 1 судија. Местата на судските службеници биле пополнети со 66,67 %. Укажа дека во овој квартал во судот немало тонско снимање на расправите, ниту електронска достава на предмети. По однос на предметите наведе дека Основниот суд Радовиш месец октомври 2018 година го започнал со нерешени 653 предмети, примил нови 1.637 предмети и во работа вкупно имал 2.290 предмети. Од овој фонд на предмети решени биле 1.928, а останале нерешени 362 предмети. Според наведените податоци Основниот суд Радовиш го совладал приливот на предмети и го намалил заостатокот за 291 предмет, врз основа на што за четвртиот квартал на 2018 се оценува како ажурен суд.

За **Основниот суд Свети Николе** ги изложи следниве податоци:

Според доставениот тримесечен извештај кој содржи податоци за работењето на судот за месеците октомври, ноември и декември 2018 година, наведе дека во судот по систематизација биле предвидени 4, пополнети 2 судиски места, а постапувале 3 судии поради делегирање на 1 судија од друг суд. Местата на судските службеници биле пополнети со 52,63 %. Укажа дека во овој квартал во судот тонски биле снимани 7 расправи, а електронска достава била спроведена во 197 предмети. По однос на предметите наведе дека Основниот суд Свети Николе месец октомври 2018 година го започнал со нерешени 528 предмети, примил нови 1.120 предмети и во работа вкупно имал 1.648 предмети. Од овој фонд на предмети решени биле 1.272, а нерешени останале 376 предмети. Според наведените податоци Основниот суд Свети Николе го совладал приливот на предмети и го намалил заостатокот за 152 предмети, врз основа на што за четвртиот квартал на 2018 се оценува како ажурен суд.

За **Основниот суд Струмица** ги изложи следниве податоци:

Според доставениот тримесечен извештај кој содржи податоци за работењето на судот за месеците октомври, ноември и декември 2018 година, наведе дека во судот по систематизација биле предвидени 20, пополнети 15 судиски места, а постапувале 14 судии поради делегирање на 1 судија од друг суд. Местата на судските службеници биле пополнети со 54,55 %. Укажа дека во овој квартал во судот тонски биле снимани 92 расправи, а електронска достава била спроведена во 153 предмети. По однос на предметите наведе дека Основниот суд Струмица месец октомври 2018 година го започнал со нерешени 2.396 предмети, примил нови 5.071 предмет и во работа вкупно имал 7.467 предмети. Од овој фонд на предмети решени биле 5.111, а останале нерешени 2.356 предмети. Според наведените податоци Основниот суд Струмица го совладал приливот на предмети и го намалил заостатокот за 40 предмети, врз основа на што за четвртиот квартал на 2018 се оценува како ажурен суд.

За **Основниот суд Штип** ги изложи следниве податоци:

Според доставениот тримесечен извештај кој содржи податоци за работењето на судот за месеците октомври, ноември и декември 2018 година, наведе дека во судот по систематизација биле предвидени 19, а пополнети 15 судиски места. Местата на судските службеници биле пополнети со 55,28 %. Укажа дека во овој квартал во судот тонски биле снимани 37 расправи, а електронска достава била спроведена во 416 предмети. По однос на предметите наведе дека Основниот суд Штип месец октомври 2018 година го започнал со нерешени 2.986 предмети, примил нови 4.782 предмети и во работа вкупно имал 7.768 предмети. Од овој фонд на предмети решени биле 5.149 предмети, а нерешени останале 2.619 предмети. Според наведените податоци Основниот суд Штип го совладал приливот на предмети и го намалил заостатокот за 367 предмети, врз основа на што за четвртиот квартал на 2018 се оценува како ажурен суд.

**Претседателот на Советот** констатира дека на седницата повторно е присутен членот на Советот Киро Здравев .

На ниво на Република Македонија судовите месец Октомври 2018 година го започнале со нерешени 105.044 предмети, примиле во работа нови 127.417 предмети и во работа вкупно имале 232.461 предмет. Од овој фонд на предмети решени биле 140.853 предмети, а нерешени останале 91. 608 предмети. Во четвртиот квартал на 2018 година на ниво Република Македонија судовите успеале да го совладат приливот на предмети и да го намалат заостатокот за 13.436 предмети, врз основа на што во четвртиот квартал на 2018 година работата на судовите на ниво на Република Македонија се оценува како ажурна**.**

**Претседателот на Советот** отвори дискусија во врска со Извештајот за работата на судовите за 4-от квартал 2018 година изложен од **членот на Советот Селим Адеми**.

**Членот на Советот Владе Богдановски** врз основа на податоците од Извештајот смета дека нежурноста на Основен суд Кочани се должи на самото делегирање на 2 судии од овој суд во друг суд. Смета дека делегирањето само по себе предизвикува последици или во едниот или во другиот суд. Ако не се делигира судија другиот суд ќе биде неажурен и нефункционален. Како координатор на тој суд предлага посета на судот со цел да се утврди главната причина за неажурното работење и кои мерки да се превземат за да се отсранат последиците од неажурното работење.

**Претседател на Советот** укажа дека со овој проблем Судскиот совет се соочува години наназад, но решение нема. Смета дека по однос на ова прашање е потребно да се организираат средби со Министерство за правда и да се најдат решенија како да се надминат проблемите од овој вид, пред се поради фактот да во овој период нема кандидати кои ја имат завршено Академија за судии и јавни обвиниели.

Со оглед да никој друг не се јави за збор **Претседателот на Советот** изложените Извештаи за работата на Вишиот управен суд, Управниот суд, Апелациониот суд Штип и судовите од неговото апелационо подрачје и Апелациониот суд Скопје и судовите од неговото апелационо подрачје за 4 квартал од 2018 година ги стави на гласање

По гласањето констатира дека со 12 гласа „За“ извештаите за работа на погоре наведените судови за четвртиот квартал на 2018 година се разгледани и оценети од страна на Судскиот совет на РМ и е донесена следната

**О Д Л У К А**

Судскиот совет на Република Македонија ги разгледа извештаите за работата на Вишиот управен суд, Управниот суд, Апелациониот суд Штип и судовите од неговото апелационо подрачје и Апелациониот суд Скопје и судовите од неговото апелационо подрачје за 4 квартал од 2018 година

**Претседател на Советот** констатира дека 2-та точка од Дневниот ред е исцрпена.

**Точка 3**

По однос на 3-та точка од Дневниот ред - Донесување на Одлука за времено упатување на еден судија во Основен суд Скопје 1 Скопје, **Претседателот на Советот** му даде збор на **членот на Советот Мирсад Суроји**.

**Членот на Советот Мирсад Суроји** ги запозна членовите на Советот дека Претседателот на Основен суд Скопје 1 Скопје се обратил до Советот со барање да се делигира еден судија во Одделот за прекршоци. Појасни дека ваквото барање кореспондира со анализата на потребен број на судии во Основниот суд Скопје 1 Скопје која тој ја има изготвено. Дополни дека според оваа анализа во Основен суд Скопје 1 Скопје има потреба од 5 до 7 нови судии, пред се во Одделот за прекршоци. Образложи дека поради зголемен прилив на предмети во Одделот за прекршоци се распоредени 13 судии за работа, но Претседателот на судот бара да биде делигиран уште еден судија од причини што еден судија кој работи во тој оддел ќе биде пензиониран во текот на оваа година или во месец јануари 2020 година. Дополни дека во врска со ова барање Судскиот совет има доставено допис до Основен суд Куманово од каде е добиена согласност за времено упатување на еден судија во Основен суд Скопје 1 Скопје како и дека има согласност од самиот судија кој се согласува да биде делегиран во Основниот суд Скопје 1 Скопје.

Поаѓајќи од потребата на Основен суд Скопје 1 Скопје, изјавата за согласност од судијата од Основен суд Куманово за негово делегирање во Основен суд Скопје 1 Скопје и согласноста од Основен суд Куманово ч**ленот на Советот Мирсад Суроји** наведе дека предлогот за делегирање на судија во Основниот суд Скопје 1 Скопје треба да се усвои од страна на Судскиот совет. При одлучувањето смета дека треба да се има во предвид големиот број на предмети по кои постапува Основниот суд Скопје 1 Скопје кои налагаат за потребно во судот да се делегира не само еден, туку повеќе судии. Предложи да се делегира судијата Јусуф Ајрулахи од Основен суд Куманово бидејќи истиот веќе бил делегиран три години во Основен суд Скопје 1 Скопје.

**Претседателот на Советот** отвори дискусија по 3-та точка од Дневниот ред, па откако констатира дека никој не бара збор согласно со чл.39 од Законот за судовите предлогот за времено упатување на судијата Јусуф Ајрулахи од Основен суд Куманово во Основен суд Скопје 1 Скопје започнувајќи од 01.03.2019 година, најдолго за една година од денот на упатувањето го стави на гласање.

По гласањето констатира дека со 12 гласа „За“ е донесенo следното

**Р Е Ш Е Н И Е**

**ЈУСУФ АЈРУЛАХИ,** судија на Основен суд Куманово, времено се упатува за вршење на судиската функција во Основниот суд Скопје 1 Скопје, сметано од 01.03.2019 година, најдолго за период од 1 (една) година од денот на упатувањето.

За упатувањето дa се извести претседателот на Основен суд Куманово и претседателот на Основен суд Скопје 1 Скопје.

**Точка 4 – Разно**

**Претседателот на Советот** ги информираше членовите на Советот дека согласно евиденцијата со која располага Судскиот совет, судијата на Основен суд Кичево со одделение во Македонски Брод, Мира Анѓелеска, судијата на Основен суд Крушево, Благоја Бошковски и судијата на Основен суд Скопје 2 Скопје Олга Попеска ги исполнуваат условите за престанок на судиската функција поради навршени 64 години,. Предложи согласно законот за наведените судии да се изготват решенија за престанок на судиската функција и да се известат Претседателите на судовите и судиите дека судиската функција им престанува.

Отвори расправа по предлогот. Со оглед да никој не се јави за збор, констатира дека се донесени следните решенија:

**Р Е Ш Е Н И Е**

Се констатира престанок на судиската функција на **Мира Анѓелеска, судија на Основниот суд Кичево со Оделение во Македонски Брод,** поради навршени 64 години.

Решението влегува во сила од 28.02.2019 година.

**Р Е Ш Е Н И Е**

Се констатира престанок на судиската функција на **Благоја Бошковски, судија на Основниот суд Крушево,** поради навршени 64 години.

Решението влегува во сила од 28.02.2019 година.

**Р Е Ш Е Н И Е**

Се констатира престанок на судиската функција на **Олга Попеска, судија на Основниот суд Скопје 2 Скопје,** поради навршени 64 години.

Решението влегува во сила од 28.02.2019 година.

**Членот на Советот Киро Здравев** ги информираше членовите на Советот дека Претседателот на Основен суд Скопје 2 Скопје со писмено од 12.02.2019 година го известил Судскиот совет дека судијата-поротник во овој суд, Викторија Митриќеска поднела изјава со која бара да се повлече од позицијата судија-поротник во Основниот суд Скопје 2 Скопје. Предложи согласно член 80 став 1 точка 1 од Законот за судовите во кој како еден од условите за престанок на функцијата судија поротник е предвиден престанок по сопствено барање, Судскиот совет на РМ да донесе решение со кое ќе се констатира престанок на функција судија-поротник во Основниот суд Скопје 2 Скопје на лицето Викторија Митриќеска.

**Претседателот на Советот** отвори расправа по предлогот. Со оглед да никој не се јави за збор, констатира дека на барање на судијата поротник Викторија Митриќеска престанува функцијата судијата поротник поради исполнети законски услови .

Воедно, констатира дека седницата ја напушти членот на Советот Гордана Спиреска.

**Членот на Советот Киро Здравев** ги информираше членовите на Советот дека Претседателот на Основен суд Скопје 2 Скопје на ден 20.02.2019 година по втор пат се обратил до Судскиот совет на РМ со известување дека судија поротник од Основен суд Скопје 2 Скопје, Вергина Атанасова, бара разрешување од функцијата судија поротник. Дополни дека и во овој случај се исполнети законските претпоставки утврдени во член 80 став 1 точка 1 од Законот за судовите за констатирање престанок на функција поротник по сопствено барање поради што предложи Судскиот совет на РМ да донесе решение со кое што ќе го констатира престанок на функцијата.

**Претседателот на Советот** отвори расправа по предлогот. Со оглед да никој не се јави за збор, констатира дека на барање на судијата поротник Вергина Атанасова престанува функцијата судијата поротник поради исполнети законски услови.

**Претседателот на Советот** ги информираше членовите на Советот дека судијата Андреј Димовски од Основниот суд Скопје 2 Скопје кој е упатен на едногодишно доусовршување и обука во Европскиот суд за човекови права во Стразбур поради технички проблем со Фондот за здраство за осигурување се обратил до Советот со барање да се регулира здравственото осигурување за престој. Појасни дека Фондот за здравствено осигурување на РМ исто така доставил писмено барање до Советот со кое бара да се направат измени во решението за времено упатување на судија Андреј Димовски во судот во Стразбур донесено на 20 декември 2018 година. Измената да се направи во став 1 од решението и овој став наместо „Андреј Димовски судија на Основен суд Скопје 2 Скопје времено се упатува на континуирано доусовршување и обука во Европскиот суд за човекови права во Стразбур за период од 1 година сметано 02.01.2019 година“ да гласи „Андреј Димовски судија на Основен суд Скопје 2 Скопје се упатува на извршување на времена работа во Европскиот суд за човекови права во Стразбур за период од 1 година сметано 02.01.2019 година. Во останатиот дел решението да остане неизменето.

**Претседателот на Советот** отвори дискусија по однос на ова прашање и бидејќи никој не се јави за збор предлогот за измена и дополнување на решението го стави на гласање. Констатира дека е донесена со 10 гласа „За“ и 1 глас „против“ следното:

**Р Е Ш Е Н И Е**

**За измена и дополнување на решението бр.02-438/10 од 24.12.2018 година**

Став 1 од решението бр.02-438/10 од 24.12.2018 година, се менува и гласи:

**Андреј Димовски,** судија на Основен суд Скопје 2 Скопје, се упатува на извршување на привремена работа во Европскиот суд за човекови права во Стразбур, за период од 1 (една) година, сметано од 02.01.2019 година.

Во останатиот дел решението останува **НЕИЗМЕНЕТО.**

**Претседателот на Советот** констатира дека Дневниот ред е исцрпен во целост и дека 299-та седница e завршена во 11,50 часот. Објави дека по 20-минутна пауза, по завршување на 299-та седница, ќе отпочне 300-та седница на Судскиот совет на РМ.

**СУДСКИ СОВЕТ**

**НА РЕПУБЛИКА МАКЕДОНИЈА**

**Претседател,**

**Зоран Караџовски**

Изработил:

Државен советник:Емилија Николиќ

Генерален секретар: Анита Андоноска